**ԱՄՓՈՓԱԹԵՐԹ**

**«ՄԵՆՔ ՏՈՒԳԱՆՎԵԼ ԵՆՔ ԹԵՐԼԻՑՔԱՎՈՐՄԱՆ ՀԱՄԱՐ» ՑՈՒՑԱՆԱԿԻ ՁԵՎԸ, ՏԵՂԱԴՐՄԱՆ ԵՎ ԱՊԱՄՈՆՏԱԺՄԱՆ ԿԱՐԳԸ ՀԱՍՏԱՏԵԼՈՒ ԵՎ QR (ԱՐԱԳ ԱՐՁԱԳԱՆՔՄԱՆ) ԿՈԴԻՆ ՆԵՐԿԱՅԱՑՎՈՂ ՊԱՀԱՆՋՆԵՐԸ ԵՎ ԴՐԱՆՑ ՄԻՋՈՑՈՎ ԱՐՏԱՑՈԼՎՈՂ ՏԵՂԵԿԱՏՎՈՒԹՅԱՆ ՁԵՎԸ ՍԱՀՄԱՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ** **ՆԱԽԱԳԾԻ**

|  |  |
| --- | --- |
| **1. Տարածքային կառավարման և ենթակառուցվածքների  նախարարություն** | 15.02.2023 թ. |
| N ԳՍ/25.2/4268-2023 |
| 1. «Առևտրի և ծառայությունների մասին» օրենքի 9-րդ հոդվածի 25-րդ մասի համաձայն՝ QR (արագ արձագանքման) կոդին ներկայացվող պահանջները և դրանց միջոցով արտացոլվող տեղեկատվության ձևը սահմանում է Հայաստանի Հանրապետության կառավարությունը: Ուստի առաջարկում ենք Նախագծի 1-ին կետի 2-րդ ենթակետը խմաբգրել՝ նշված իրավադրույթին համապատասխան, 2. Նորմատիվ իրավական ակտերի մասին օրենքի 11-րդ հոդվածի 1-ին մասի 6-րդ կետի պահանջին, որի համաձայն՝ որպես նորմատիվ իրավական ակտի վավերապայման նշվում է ստորագրող պաշտոնատար անձի պաշտոնը, անվան սկզբնատառը և ազգանունը, 3. Նախագծի N1 հավելվածի 3-րդ կետի «պետք լինի» բառերը փոխարինել «պետք է լինի բառերով», 4. Նախագծի Հավելված №2-ի 4-րդ կետում հղում է տրվում ձևին, որը նախագծում բացակայում է, 5. Նախագծի Հավելված №2-ում բացակայում է 11-րդ կետը, սակայն 12-րդ կետում հղում է տրվում 11-րդ կետին: Անհրաժեշտ է հստակեցնել: | **Ընդունվել է:**  **Ընդունվել է:**  **Ընդունվել է:**  **Ընդունվել է:**  **Ընդունվել է:** |
| **2. Ֆինանսների նախարարություն** | 17.02.2023 թ. |
| N 01/11-1/2857-2023 |
| Առաջարկություններ և առարկություններ չկան: | **Ընդունվել է:** |
| **3. Պետական եկամուտների կոմիտե** | 17.02.2023 թ. |
| N 01/3-4/9578-2023 |
| Առաջարկություններ և առարկություններ չկան: | **Ընդունվել է:** |
| **4. Բարձր տեխնոլոգիական արդյունաբերության նախարարություն** | 20.02.2023 թ. |
| N 01/10/1532-2023 |
| Առաջարկություններ և առարկություններ չկան: | **Ընդունվել է:** |
| **5. Էկոնոմիկայի նախարարություն** | 22.02.2023 թ. |
| N 01/2528-2023 |
| Նախագծով նախատեսվում է հեղուկ վառելիքի, սեղմված բնական կամ հեղուկացված նավթային կամ ածխաջրածնային գազերի մանրածախ առևտրի ոլորտում (այսուհետ՝ Ոլորտ) ոչ բարեխիղճ տնտեսվարողների կողմից հնարավոր խախտումները կանխելու նոր գործիքակազմ, այն է՝ Ոլորտում թերլիցքավորում հայտնաբերելուց և տվյալ խախտման համար օրենքով սահմանված կարգով վարչական պատասխանատվություն կիրառելուց հետո հինգ օրվա ընթացքում լիցքավորման բաշխիչ աշտարակների վրա՝ ընթեռնելի և տեղադրված վարորդին տեսանելի հատվածում, տեսչական մարմինը մեկ ամիս ժամկետով փակցնում է «Մենք տուգանվել ենք թերլիցքավորման համար» ցուցանակը։ Միաժամանակ, Ոլորտի սուբյեկտները (ըստ հասցեների) պարտավոր են ունենալ չափագիտության բնագավառում իրենց մոտ իրականացված նախորդ ստուգումների ժամկետների, արդյունքների մասին տեղեկատվություն պարունակող QR (արագ արձագանքման) կոդ, որը հնարավորություն կտա սպառողներին լցակայանից օգտվելիս QR կոդի միջոցով մուտք գործել համակարգ և ծանոթանալ տվյալ լցակայանի գործունեության վերաբերյալ ամբողջական տեղեկատվությանը:  Էկոնոմիկայի նախարարությունը Նախագծի վերաբերյալ առաջարկություն և դիտողություն չունի և կարևորում է ոլորտում հանրային վերահսկողության գործիքակազմի ներդրումը, որն ինքնին նպաստում է նաև յուրաքանչյուր սպառողի՝ ոլորտում սեփական դերի և պատասխանատվության գիտակցման բարձրացմանը։ | **Ընդունվել է:** |
| **6. Շուկայի վերահսկողության տեսչական մարմին** | 22.02.2023 թ. |
| N 01//263-2023 |
| * «QR (արագ արձագանքման) կոդին ներկայացվող պահանջները և դրանց միջոցով արտացոլվող տեղեկատվության ձևը» կարգի նախագծի՝  1. 10-րդ կետում «-նախորդ ստուգման ժամկետը,» և «–նախորդ ստուգման արդյունքը։» բառերից հետո ավելացնել «(առնվազն վերջին երկու տարին)» բառերը, 2. Կարգի համարակալումը ճշգրտել և 12-րդ կետը փոխարինել 11-րդ կետով, 3. 12-րդ կետում «11-րդ կետով» բառերը փոխարինել «10-րդ կետով» բառերով։  * «ՄԵՆՔ ՏՈՒԳԱՆՎԵԼ ԵՆՔ ԹԵՐԼԻՑՔԱՎՈՐՄԱՆ ՀԱՄԱՐ» ցուցանակի ձևը, տեղադրման և ապամոնտաժման կարգի նախագծի՝  1. 4-րդ կետը շարադրել հետևյալ խմբագրությամբ․ «Ցուցանակի չափը կազմում է 90\* 42 սմ, սակայն վառելիքաբաշխիչ սարքավորման չափերից կախված կարող է լինել նաև փոքր չափի։ Ցուցանակի վրա գրվող տառերի բարձրությունը կազմում նվազագույնը 14 սմ, սակայն վառելիքաբաշխիչ սարքավորման չափերից կախված կարող է լինել նաև փոքր չափի։ 2. 7-րդ, 11-րդ, 12-րդ, 15-րդ և 16-րդ կետերը հանել նախագծից։ 3. 8-րդ կետում «Ցուցանակը» բառը նշել նաև բառի հոգնակի թվով։ 4. 10-րդ կետում «Տեսչական մարմնի ծառայողի կողմից։» բառերից հետո լրացնել «Տեսչական մարմնի համաձայնության դեպքում Ցուցանակի ապամոնտաժման աշխատանքերը կարող է իրականացվել նաև տնտեսավարող սուբյեկտի կողմից։»։ 5. 19-րդ կետում «Ցուցանակների համարակալման,․․․» բառերից առաջ լրացնել «Ցուցանակները համարակալվում են։» բառերը։ 6. Նախագիծը լրացնել հետևյալ բովանդակությամբ նոր կետով․ «Ցուցանակի տեքստում պետք է ներառված լինեն նաև Տեսչական մարմնի անվանումը և հեռախոսահամարը։»։ | **Ընդունվել է:**  **Ընդունվել է:**  **Ընդունվել է:**  **Ընդունվել է:**  **Ընդունվել է:**  **Ընդունվել է:**  **Ընդունվել է:**  **Ընդունվել է:**  **Ընդունվել է:**  **Ընդունվել է:** |
| **7. Արդարադատության նախարարություն** | 16.03.2023 թ. |
| N /27.0.1/13206-2023 |
| 1. «Նորմատիվ իրավական ակտերի մասին» օրենքի 14-րդ հոդվածի 5-րդ կետի համաձայն՝ ենթաօրենսդրական նորմատիվ իրավական ակտերում դրույթները շարադրվում են հերթական համար ունեցող կետերի տեսքով: Կետերը կարող են բաժանվել միայն համարակալված ենթակետերի, իսկ ենթակետերը` միայն համարակալված պարբերությունների:  Ուստի, ելնելով վերոգրյալից՝ առաջարկում ենք Նախագծի N2 Հավելվածի 10-րդ կետը համապատասխանեցնել վերոնշյալ հոդվածի պահանջներին:  2. Նախագծի N2 Հավելվածի 2-րդ կետի համաձայն՝ տնտեսավարող սուբյեկտները (ըստ հասցեների) *պարտավոր են* ունենալ Կոդ: Իսկ նույն հավելվածի 12-րդ կետով սահմանված է, որ Կոդը տնտեսավարող սուբյեկտին *տրամադրվում է Տեսչական մարմնի կողմից*, ինչի արդյունքում վերոնշյալ կետերի միջև առաջացել է հակասություն:  Նշվածը հաշվի առնելով և հիմք ընդունելով «Նորմատիվ իրավական ակտերի մասին» օրենքի 13-րդ հոդվածի 8-րդ մասը, համաձայն որի՝ նորմատիվ իրավական ակտերում բացառվում են իրավական նորմերի անհիմն կրկնությունները և ներքին հակասությունները՝ անհրաժեշտ է վերոնշյալ կետերը խմբագրել և համապատասխանեցնել միմյանց: | **Ընդունվել է:**  **Մասամբ է ընդունվել:**  Նախագծի N 2-րդ հավելվածի 12-րդ կետը խմբագրվել է, իսկ Նախագծի N 2-րդ հավելվածի 2-րդ կետի իրավակարգավորումը բխում է «Առևտրի և ծառայությունների մասին» օրենքի 9-րդ հոդվածի 25-րդ մասից: |